På grunn av kontinentaldrift løsrev den indiske plate seg fra Madagaskar og kolliderte med den eurasiske plate, noe som førte til dannelsen av Himalaya.
En annen anskueliggjøring
**Den indiske platen** er en tektonisk plate som før var en del av det gamle Gondwanakontinentet, hvorfra den løsrev seg for siden å bli en av de større kontinentalplater. Den smeltet sammen med den tilstøtende australske platen for omkring 50-55 millioner år siden. Den utgjør i dag den minste del av den indoaustralske kontinentalplaten og omfatter det indiske subkontinent og en del av grunnen under Indiahavet.

Tilblivelse
-----------

I det sene kritt for omkring 90 millioner år siden, etter at det sammensluttede India og Madagaskar hadde revet seg løs fra Godwanaland, rev den indiske plate seg løs fra Madagaskar. Den begynte å bevege seg mot nord med en hastighet på omkring 20 cm/år. og støtte så sammen med Asia for 50-55 millioner år siden i eocenepoken av caenozoikumæraen. I løpet av denne tid tilbakla den indiske plate en distanse på 2.000-3.000 km og beveget seg hurtigere enn noen annen kjent plate. I 2007 fastslo tyske geologer at grunnen til at den indiske plate beveget seg så hurtig, er at den bare er halvt så tykk som de andre platene som tidligere utgjorde Gondwanaland.

Kollisjonen mellom den eurasiske plate langsmed grensen mellom India og Nepal dannet det orogenetiske belte som formet det tibetanske platå og Himalaya-fjellkjeden, ved at sediment løftet seg opp som jord foran en plog.

Den indiske plate beveger seg i øyeblikket mot nordøst med en hastighet på 5 cm/år, mens den eurasiske plate beveger seg mot nord med en hastighet av kun 2 cm/år. Dette medfører at den eurasiske plate deformerer, og at den indiske plate komprimerer med en hastighet på 4 mm/år.

Jordskjelvet i Indiahavet 2004
------------------------------

Det 9,3 momentmagnitude store jordskjelvet i Indiahavet i 2004 ble forårsaket av spendinger i den subduksjonssonen der den indiske plate glir ned under Burmaplaten i det østlige Indiahavet med en hastighet på 6 cm/år. Sundagraven dannes langs denne grensen der den indoaustralske og den eurasiske plate møtes. Jordskjelv i denne regionen skyldes enten *thrust-faulting*, hvor de geologiske bruddlinjer brytes i rette vinkler i forhold til graven, eller *strike-slip faulting* hvor materiale øst for bruddlinjen gir etter langs gravretningen.

Som alle tilsvarende store jordskjelv ble 26. desember 2004-hendelsen forårsaket av *thrust-faulting*. En 100 km lang rystelse fikk omkring 1.600 km av grenseområdet til å gli ned, noe som flyttet bruddlinjen 15 m og løftet havbunnen adskillige meter, som så i sin tur skapte den store tsunamien.

Kart som viser grensene mellom den afrikanske, arabiske, eurasiske og indiske plate. Jordskjelvet skjedde i øverste hjørne av den indiske plate

Jordskjelvet i Kashmir 2005
---------------------------

Den 8. oktober 2005 inntraff et jordskjelv med en størrelse av 7,6 nær Muzaffarabad i Kashmir i Pakistan, også dette knyttet til den indiske plate. Det kostet mer enn 80.000 menneskeliv og gjorde mer enn 2,5 millioner hjemløse.

Se også
-------

* Platetektonikk

Referanser
----------

1. ↑  Sizes of tectonic plates *ThoughtCo.com*
2. 1 2  Plate Boundary Model PB2002 *Peter Bird, UCLA*
3. ↑  "The fastest continent: India's truncated lithospheric roots"

Eksterne lenker
---------------

* (en) Indian tectonic plate – kategori av bilder, video eller lyd på Commons Rediger på Wikidata
* The collision of India and Asia (90 mya — present), by Christopher R. Scotese, from the Paleomap Project. Retrieved December 28, 2004.
* Magnitude 9.0 off W coast of northern Sumatra Sunday, December 26, 2004 at 00:58:49 UTC: Preliminary earthquake report, from the U.S. Geological Survey. Retrieved December 28, 2004.

| * v
* d
* r
Tektoniske plater |
| --- |
| Store plater | 
* Afrikanske
* Antarktiske
* Eurasiske
* Indoaustralske
* Nordamerikanske
* Stillehavsplaten
* Søramerikanske

 |  |
| Mindre plater | 
* Amur
* Arabiske
* Australske
* Cocos
* Filippinske
* Indiske
* Juan de Fuca
* Jangtse
* Karibiske
* Karoliner
* Nazca
* Okhotsk
* Scotia
* Somaliske

 |
| Andre plater | 
* Adriatiske
* Altiplano
* Anatoliske
* Balmoral Reef
* Banda
* Burmesiske
* Conway Reef
* Egeiske
* Explorer
* Filippinske mobile belte
* Fuglehode
* Futuna
* Galápagos
* Gonâve
* Gorda
* Grønlandske
* Halmahera
* Iberiske
* Iranske
* Juan Fernández
* Kerguelen
* Kermadec
* Madagassiske
* Manus
* Maoke
* Marianer
* Molukker
* Niuafo’ou
* Nordandinske
* Nord-Bismarck
* Nord-Galápagos
* Ny-Hebrider
* Okinawa
* Panama
* Pelso
* Påskeøy
* Rivera
* Sandwich
* Sangihe
* Salomon
* Scotia
* Seychelliske
* Shetland
* Sunda
* Steinbukk
* Sør-Bismarck
* Sør-Sandwich
* Timor
* Tisza
* Tonga
* Woodlark

 |
| Historiske plater | 
* Agulhas
* Baltiske
* Bellingshausen
* Charcot
* Farallon
* Føniks
* Kimmeria
* Insular
* Intermontane
* Izanagi
* Kula
* Lhasa
* Moa

 |
| Liste over tektoniske plater |

|  |  |
| --- | --- |
| Oppslagsverk/autoritetsdata | GND
 |